
[bookmark: Sujet][bookmark: References]Eiropas Parlamenta 2025. gada 1. aprīlī pieņemtie grozījumi priekšlikumā Eiropas Parlamenta un Padomes direktīvai, ar ko attiecībā uz zinātnisko un tehnisko uzdevumu pārdalīšanu Eiropas Ķimikāliju aģentūrai groza Eiropas Parlamenta un Padomes Direktīvu 2011/65/ES (COM(2023)0781 – C9-0448/2023 – 2023/0454(COD))[footnoteRef:1] [1:  	Jautājumu nodeva atpakaļ atbildīgajai komitejai atkārtotai izskatīšanai saskaņā ar 60. panta 4. punkta ceturto daļu (A10-0019/2025).] 

(Parastā likumdošanas procedūra: pirmais lasījums)
Grozījums Nr.		1

Direktīvas priekšlikums
1. apsvērums
	

	Komisijas ierosinātais teksts
	Grozījums

	(1)	Komisija savā paziņojumā “Eiropas zaļais kurss”2 ir izvirzījusi mērķi, ka ķīmiskā drošuma novērtējumos jāpāriet uz procesu “viena viela — viens novērtējums”, aicinot ieviest pārredzamākus un vienkāršākus riska novērtēšanas procesus, lai samazinātu slogu visām ieinteresētajām personām, paātrinātu lēmumu pieņemšanu, kā arī uzlabotu zinātnisko lēmumu un atzinumu konsekvenci un paredzamību. Savā paziņojumā par Ilgtspēju sekmējošu ķimikāliju stratēģiju3 Komisija secina: lai šo mērķi sasniegtu, daļa ķimikāliju jomas zinātniskā un tehniskā darba, kas tiek veikts Savienības līmenī Savienības tiesību aktu vajadzībām, ir jāpārdala pašām piemērotākajām Savienības aģentūrām. Tas vienkāršotu pašreizējo sistēmu, uzlabotu dažādos Savienības tiesību aktos paredzēto drošuma novērtējumu kvalitāti un saskanību un nodrošinātu pašreizējo resursu efektīvāku izmantošanu.
	(1)	Komisija savā paziņojumā “Eiropas zaļais kurss”2 ir izvirzījusi mērķi, ka ķīmiskā drošuma novērtējumos jāpāriet uz procesu “viena viela — viens novērtējums”, aicinot ieviest pārredzamākus un vienkāršākus riska novērtēšanas procesus, lai samazinātu slogu visām ieinteresētajām personām, paātrinātu lēmumu pieņemšanu, kā arī uzlabotu zinātnisko lēmumu un atzinumu konsekvenci un paredzamību. Savā paziņojumā par Ilgtspēju sekmējošu ķimikāliju stratēģiju3 Komisija secina: lai šo mērķi sasniegtu, daļa ķimikāliju jomas zinātniskā un tehniskā darba, kas tiek veikts Savienības līmenī Savienības tiesību aktu vajadzībām, ir jāpārdala pašām piemērotākajām Savienības aģentūrām. Tas vienkāršotu pašreizējo sistēmu, uzlabotu dažādos Savienības tiesību aktos paredzēto drošuma novērtējumu kvalitāti un saskanību un nodrošinātu pašreizējo resursu efektīvāku izmantošanu. Paredzams, ka šī pieeja veicinās arī izmaksu lietderību un konkurētspēju, vienkāršojot regulatīvās procedūras un samazinot administratīvo slogu, kā arī nodrošinot, ka uzņēmumi var efektīvi pielāgoties mainīgajam tiesiskajam regulējumam.

	__________________
	__________________

	2 Komisijas paziņojums Eiropas Parlamentam, Eiropadomei, Padomei, Eiropas Ekonomikas un sociālo lietu komitejai un Reģionu komitejai “Eiropas zaļais kurss”, (COM(2019) 640 final, 2019. gada 11. decembris).
	2 Komisijas paziņojums Eiropas Parlamentam, Eiropadomei, Padomei, Eiropas Ekonomikas un sociālo lietu komitejai un Reģionu komitejai “Eiropas zaļais kurss”, (COM(2019) 640 final, 2019. gada 11. decembris).

	3 Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Ilgtspēju sekmējoša ķimikāliju stratēģija. Ceļā uz vidi, kas brīva no toksikantiem” (COM(2020) 667 final, 2020. gada 14. oktobris).
	3 Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Ilgtspēju sekmējoša ķimikāliju stratēģija. Ceļā uz vidi, kas brīva no toksikantiem” (COM(2020) 667 final, 2020. gada 14. oktobris).



Grozījums Nr.		2

Direktīvas priekšlikums
2. apsvērums
	

	Komisijas ierosinātais teksts
	Grozījums

	(2)	Dažu zinātnisko un tehnisko uzdevumu pārdalīšana Eiropas Ķimikāliju aģentūrai ir nepieciešama, lai zinātniskās pārbaudes un digitalizācijas procesus un līmeņus pieskaņotu pašreizējiem Eiropas Ķimikāliju aģentūras standartiem un procesiem. Tā arī nepieciešama, lai nodrošinātu konsekventus zinātniskās kvalitātes, pārredzamības, datu meklējamības un sadarbspējas standartus saskaņā ar ieceri “viena viela — viens novērtējums”.
	(2)	Dažu zinātnisko un tehnisko uzdevumu pārdalīšana Eiropas Ķimikāliju aģentūrai ir nepieciešama, lai zinātniskās pārbaudes un digitalizācijas procesus un līmeņus pieskaņotu pašreizējiem Eiropas Ķimikāliju aģentūras standartiem un procesiem. Tā arī nepieciešama, lai nodrošinātu konsekventus zinātniskās kvalitātes, pārredzamības, datu meklējamības un sadarbspējas standartus saskaņā ar ieceri “viena viela — viens novērtējums”. Turklāt digitalizācija un racionalizēti procesi samazinās dublējošos centienus un administratīvo kavēšanos, nodrošinot būtiskus izmaksu ietaupījumus un efektivitātes ieguvumus gan dalībvalstīm, gan uzņēmējiem.



Grozījums Nr.		3

Direktīvas priekšlikums
6.a apsvērums (jauns)
	

	Komisijas ierosinātais teksts
	Grozījums

	
	(6a)	Saraksts ar Direktīvā 2011/65/ES minētajām vielām, kuru izmantošana ir ierobežota, būtu periodiski jāpārskata, lai nodrošinātu cilvēka veselības, vides un patērētāju drošības aizsardzības augstu līmeni. Ir lietderīgi noteikt vismaz 36 mēnešu pārskatīšanas periodu, ņemot vērā tirgus attīstību un zinātnes un tehnikas attīstību un to, ka dalībvalstis jebkurā laikā var iesniegt ierobežošanas dokumentāciju, kā arī var ierosināt un pieņemt horizontālus ierobežošanas pasākumus saskaņā ar Regulu (EK) Nr. 1907/2006, Regulu (ES) 2019/1021 vai citiem Savienības tiesību aktiem par bīstamo vielu un ķimikāliju ilgtspējas kritērijiem.



Grozījums Nr.		4

Direktīvas priekšlikums
8. apsvērums
	

	Komisijas ierosinātais teksts
	Grozījums

	(8)	Lai Eiropas Ķimikāliju aģentūrai varētu pienācīgi iedalīt resursus un uzdevumus, Direktīvas 2011/65/ES procedūru noteikumu grozīšanai ir vajadzīgs 12 mēnešus ilgs pārejas periods. Šis termiņš tiek uzskatīts par pietiekamu, lai potenciālajiem pieteikumu iesniedzējiem vai dalībvalstīm dotu iespēju pielāgoties minētajā direktīvā noteiktajām procedūras soļu izmaiņām.
	(8)	Lai Eiropas Ķimikāliju aģentūrai varētu pienācīgi iedalīt resursus un uzdevumus, Direktīvas 2011/65/ES procedūru noteikumu grozīšanai ir vajadzīgs 18 mēnešus ilgs pārejas periods. Šis termiņš tiek uzskatīts par pietiekamu, lai potenciālajiem pieteikumu iesniedzējiem vai dalībvalstīm dotu iespēju pielāgoties minētajā direktīvā noteiktajām procedūras soļu izmaiņām.



Grozījums Nr.		5

Direktīvas priekšlikums
1. pants – 1. daļa – 1. punkts – a apakšpunkts
Direktīva 2011/65/ES
5. pants – 4. punkts – 2. daļa
	

	Komisijas ierosinātais teksts
	Grozījums

	Ja pieteikuma iesniedzējs termiņā, kas noteikts saskaņā ar šā punkta pirmās daļas c) apakšpunktu, pieteikumu nepapildina ar trūkstošajiem elementiem, ko norādījusi Aģentūra, ievērojot V pielikumu, Aģentūra šādu pieteikumu var noraidīt. Aģentūra bez liekas kavēšanās nosaka un pieteikuma iesniedzējam paziņo dienu, no kuras pieteikums tiek uzskatīts par pilnīgi aizpildītu.
	Ja pieteikuma iesniedzējs termiņā, kas noteikts saskaņā ar šā punkta pirmās daļas c) apakšpunktu, pieteikumu nepapildina ar trūkstošajiem elementiem, ko norādījusi Aģentūra, ievērojot V pielikumu, Aģentūra šādu pieteikumu noraida. Aģentūra bez liekas kavēšanās nosaka un pieteikuma iesniedzējam paziņo dienu, no kuras pieteikums tiek uzskatīts par pilnīgi aizpildītu.



Grozījums Nr.		6

Direktīvas priekšlikums
1. pants – 1. daļa – 1. punkts – b apakšpunkts
Direktīva 2011/65/ES
5. pants – 4.a punkts – 5. daļa
	

	Komisijas ierosinātais teksts
	Grozījums

	Aģentūra nosaka, kuras tās atzinumu un to pielikumu daļas būtu jādara publiski pieejamas tās vietnē, un šīs daļas dara publiski pieejamas savā vietnē.
	Aģentūra nosaka, kuras tās atzinumu un to pielikumu daļas būtu jādara publiski pieejamas tās vietnē, un šīs daļas, tostarp visus pieprasījumus, kas iesniegti saskaņā ar otrās daļas c) apakšpunktu, dara publiski pieejamas savā vietnē.



Grozījums Nr.		7

Direktīvas priekšlikums
1. pants – 1. daļa – 1. punkts – ba apakšpunkts (jauns)
Direktīva 2011/65/ES
5. pants – 5. punkts
	

	Spēkā esošais teksts
	Grozījums

	
	ba)	panta 5. punktu aizstāj ar šādu:

	5. Pieteikumu par atbrīvojuma pagarināšanu iesniedz ne vēlāk kā 18 mēnešus pirms atbrīvojuma termiņa beigām. Spēkā esošais atbrīvojums paliek spēkā, kamēr Komisija nav pieņēmusi lēmumu par pagarināšanas pieteikumu.
	“5. Pieteikumu par atbrīvojuma pagarināšanu iesniedz ne vēlāk kā 18 mēnešus pirms atbrīvojuma termiņa beigām. Komisija lēmumu par pieteikumu pieņem sešu mēnešu laikā pēc Aģentūras atzinumu saņemšanas. Spēkā esošais atbrīvojums paliek spēkā, kamēr Komisija nav pieņēmusi lēmumu par pagarināšanas pieteikumu.


Grozījums Nr.		8

Direktīvas priekšlikums
1. pants – 1. daļa – 3. punkts – a apakšpunkts
Direktīva 2011/65/ES
6. pants – 1. punkts – 1. daļa
	

	Komisijas ierosinātais teksts
	Grozījums

	Lai sasniegtu 1. pantā noteiktos mērķus un ņemot vērā piesardzības principu, Komisija periodiski pēc savas iniciatīvas vai tad, kad ir iesniegta dalībvalsts sagatavota izmantošanas ierobežošanas dokumentācija, kurā iekļauta 2. punktā minētā informācija, apsver iespēju pārskatīt un grozīt II pielikumā iekļauto ierobežota izmantojuma vielu sarakstu.;
	Lai sasniegtu 1. pantā noteiktos mērķus un ņemot vērā piesardzības principu, Komisija periodiski un vismaz reizi 36 mēnešos pēc savas iniciatīvas vai tad, kad ir iesniegta dalībvalsts sagatavota izmantošanas ierobežošanas dokumentācija, kurā iekļauta 2. punktā minētā informācija, apsver iespēju pārskatīt un grozīt II pielikumā iekļauto ierobežota izmantojuma vielu sarakstu;



Grozījums Nr.		9

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 1. daļa
	

	Komisijas ierosinātais teksts
	Grozījums

	To II pielikumā iekļauto vielu saraksta pārskatīšanu un grozīšanu, kuru izmantošana ir ierobežota, veic, pamatojoties uz izmantošanas ierobežošanas dokumentāciju, ko pēc Komisijas pieprasījuma sagatavojusi Aģentūra vai ko sagatavojusi dalībvalsts.
	To II pielikumā iekļauto vielu vai vielu grupas saraksta pārskatīšanu un grozīšanu, kuru izmantošana ir ierobežota, veic, pamatojoties uz izmantošanas ierobežošanas dokumentāciju, ko pēc Komisijas pieprasījuma sagatavojusi Aģentūra vai ko sagatavojusi dalībvalsts.



Grozījums Nr.		10

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 2. daļa
	

	Komisijas ierosinātais teksts
	Grozījums

	Aģentūra vai dalībvalsts ņem vērā visu pieejamo informāciju un visus relevantos riska novērtējumus, kas iesniegti citu Savienības tiesību aktu vajadzībām un attiecas uz EEI izmantotās vielas aprites ciklu, it sevišķi atkritumu stadiju. Šajā nolūkā citas struktūras, kas izveidotas saskaņā ar Savienības tiesību aktiem un veic līdzīgu uzdevumu, pēc pieprasījuma sniedz informāciju Aģentūrai vai attiecīgajai dalībvalstij.
	Aģentūra vai dalībvalsts ņem vērā visu pieejamo informāciju un visus relevantos novērtējumus, kas iesniegti citu Savienības tiesību aktu vajadzībām un attiecas uz EEI izmantotās vielas aprites cikla jebkādu daļu, it sevišķi atkritumu stadiju. Šajā nolūkā citas struktūras, kas izveidotas saskaņā ar Savienības tiesību aktiem un veic līdzīgu uzdevumu, pēc pieprasījuma sniedz informāciju Aģentūrai vai attiecīgajai dalībvalstij.



Grozījums Nr.		11

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 3. daļa – -a apakšpunkts (jauns)
	

	Komisijas ierosinātais teksts
	Grozījums

	
	-a)	vielas identitāti;



Grozījums Nr.		12

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 3. daļa – -aa apakšpunkts (jauns)
	

	Komisijas ierosinātais teksts
	Grozījums

	
	-aa)	precīzu un skaidru formulējumu ierosinātā ierobežojuma iekļaušanai II pielikumā;



Grozījums Nr.		13

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 3. daļa – -ab apakšpunkts (jauns)
	

	Komisijas ierosinātais teksts
	Grozījums

	
	-ab)	atsauces un zinātniskos pierādījumus par ierobežojumu;



Grozījums Nr.		14

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 3. daļa – ba apakšpunkts (jauns)
	

	Komisijas ierosinātais teksts
	Grozījums

	
	ba)	informāciju par iespējamiem alternatīviem risinājumiem, to pieejamību un uzticamību;



Grozījums Nr.		15

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 3. daļa – bb apakšpunkts (jauns)
	

	Komisijas ierosinātais teksts
	Grozījums

	
	bb)	pamatojumu tam, ka Savienības mēroga ierobežojums uzskatāms par vispiemērotāko pasākumu.



Grozījums Nr.		16

Direktīvas priekšlikums
1. pants – 1. daļa – 3. punkts – c apakšpunkts
Direktīva 2011/65/ES
6. pants – 2. punkts – 3. daļa – bc apakšpunkts (jauns)
	

	Komisijas ierosinātais teksts
	Grozījums

	
	bc)	sociālekonomisko novērtējumu.



Grozījums Nr.		17

Direktīvas priekšlikums
1. pants – 1. daļa – 4.a punkts (jauns)
Direktīva 2011/65/ES
20. pants – 1.a punkts (jauns)
	

	Komisijas ierosinātais teksts
	Grozījums

	
	4.a	direktīvas 20. pantā iekļauj šādu punktu:

	
	“1.a	Pirms deleģētā akta pieņemšanas Komisija apspriežas ar ekspertiem, kurus katra dalībvalsts iecēlusi saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.”



Grozījums Nr.		18

Direktīvas priekšlikums
1. pants – 1. daļa – 4.b punkts (jauns)
Direktīva 2011/65/ES
24. pants – 2.a punkts (jauns)
	

	Komisijas ierosinātais teksts
	Grozījums

	
	[bookmark: _GoBack]4.b	direktīvas 24. pantam pievieno šādu punktu:

	
	“2.a	Komisija uzrauga situāciju attiecībā uz Eiropas Ķimikāliju aģentūras resursiem un Eiropas Ķimikāliju aģentūras zinātnisko komiteju uzdevumiem, darba apjomu un uzdevumiem, un vajadzības gadījumā iesniedz tiesību akta priekšlikumu, lai atspoguļotu visas Eiropas Ķimikāliju aģentūras vajadzības, kas izriet no šajā regulā noteiktajiem uzdevumiem, un lai uzlabotu tās zinātnisko komiteju pārvaldību.”



Grozījums Nr.		19

Direktīvas priekšlikums
2. pants – 1. daļa
	

	Komisijas ierosinātais teksts
	Grozījums

	Šīs direktīvas noteikumus piemēro no [OV: 12 mēneši pēc šīs direktīvas publicēšanas dienas].
	Šīs direktīvas noteikumus piemēro no [OV: 18 mēneši pēc šīs direktīvas publicēšanas dienas].

